NASDAQ ดูแลตลาดอนุพันธ์อีก 5 ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดได้ลงนามต่อสัญญากับ NASDAQ OMX Group, Inc. ให้ดูแลระบบการซื้อขายและระบบชำระราคาสินค้าของบริษัท ตลาดอนุพันธ์ (ประเทศไทย) หรือ TFEX ต่ออีก 5 ปี โดย NASDAQ OMX เป็นผู้พัฒนาระบบและตลาดอนุพันธ์ได้ใช้งานมาตั้งแต่เริ่มเปิดทำการซื้อขายเมื่อปี 2549
การต่อสัญญาในครั้งนี้ NASDAQ OMX จะช่วยสนับสนุนการพัฒนาระบบเพื่อรองรับแผนงานของตลาดอนุพันธ์ในการขยายเวลาเปิดการซื้อขาย รวมทั้งรองรับการออกตราสารอนุพันธ์ที่อ้างอิงสินค้าโภคภัณฑ์ที่จะดำเนินการในปีหน้า ซึ่งจะสนับสนุนให้สามารถพัฒนาสินค้าและบริการที่หลากหลายครบวงจรแก่ผู้ลงทุนได้